Izziņa par atzinumos sniegtajiem iebildumiem

|  |
| --- |
| **Ministru kabineta noteikumu projektam “Grozījumi Ministru kabineta 2009. gada 17. februāra noteikumos Nr. 152 "Lopbarības augu sēklaudzēšanas un sēklu tirdzniecības noteikumi"”** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums: 23.04.2020. - 29.04.2020. - Elektroniskā saskaņošana06.05.2020.- 08.05.2020. - Elektroniskā saskaņošana |  |
|  |  |
| Saskaņošanas dalībnieki: | Tieslietu ministrija, Finanšu ministrija, Vides aizsardzības un reģionālās attīstības ministrija, Valsts kanceleja |
| Saskaņošanas dalībnieki izskatīja šādu ministriju (citu institūciju) iebildumus:   | Tieslietu ministrija, Vides aizsardzības un reģionālās attīstības ministrija, Valsts kanceleja |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | **Vides aizsardzības un reģionālās attīstības ministrija** |
|  | **02.04.2020.** |
| 11. |  | Saskaņā ar Ministru kabineta 2009. gada 15. decembra instrukciju Nr. 19 “Tiesību akta projekta sākotnējās ietekmes izvērtēšanas kārtība” (turpmāk – MK instrukcija Nr.19) 14.4. apakšpunktu anotācijas I sadaļas 2. punktā jānorāda paredzēto pakalpojumu nosaukumi, ja projekts paredz ieviest jaunus pakalpojumus vai arī pilnveidot esošos, kā arī to, vai pakalpojums tiks sniegts elektroniski (ja pakalpojums nav pieejams elektroniski, vai ir plānots veidot elektronisku kanālu). Ņemot vērā, ka ar noteikumu projektu tiek pilnveidots pakalpojums saistībā ar sēklu sertificēšanu, lūdzam atbilstoši MK instrukcijas Nr.19 14.4. apakšpunktā noteiktajam, anotācijas I sadaļas 2. punktā norādīt pakalpojuma nosaukumu un tā sniegšanas kanālus. Saskaņā ar Ministru kabineta 2017. gada 4. jūlija noteikumu Nr.399 “Valsts pārvaldes pakalpojumu uzskaites, kvalitātes kontroles un sniegšanas kārtība” 17. punktu pakalpojumu pieprasīšanas un saņemšanas kanāli iedalāmi klātienes un neklātienes kanālos. Neklātienes kanāli iedalāmi elektroniskos, telefoniskos un pasta starpniecības kanālos. | **Ņemts vērā.**Jauni pakalpojumi netiek ieviesti. Patlaban tiek precizēta un pilnveidota esošā sēklu sertifikācijas sistēma. Pakalpojumam „Reģistrācija Fitosanitārajai kontrolei pakļauto augu un augu produktu apritē iesaistīto personu reģistrā” tiek mainīts nosaukums pret „Reģistrācija Profesionālo operatoru oficiālajā reģistrā”. Nosaukuma maināms, jo spēkā stājusies Eiropas Parlamenta un Padomes 2016. gada 26. oktobra Regula (ES) 2016/2031 par aizsardzības pasākumiem pret augiem kaitīgajiem organismiem, ar ko groza Eiropas Parlamenta un Padomes Regulas (ES) Nr. 228/2013, (ES) Nr. 652/2014 un (ES) Nr. 1143/2014 un atceļ Padomes Direktīvas 69/464/EEK, 74/647/EEK, 93/85/EEK, 98/57/EK, 2000/29/EK, 2006/91/EK un 2007/33/EK, (turpmāk – Augu veselības regula), kuras 65. pantā noteikta reģistrācija “Profesionālo operatoru oficiālajā reģistrā”. Sēklu sertifikācijas pakalpojumi, ko sniedz Valsts augu aizsardzības dienests (turpmāk – dienests), lielākoties notiek klātienē (lauku apskate, sēklu paraugu noņemšana, oficiālo etiķešu izsniegšana). Iesniegumu par lauku apskati un vidējā sēklu parauga noņemšanu iespējams iesniegt pa trīs kanāliem, kas jau ir aprakstīti valsts pārvaldes pakalpojumu portālā *Latvija.lv*. Jauna elektronisko kanālu veidošana patlaban nav aktuāla.  | Skatīt anotācijas I sadaļas 2. punktu. |
| 2. |   | Saskaņā ar Ministru kabineta 2017. gada 4. jūlija noteikumu Nr.399 “Valsts pārvaldes pakalpojumu uzskaites, kvalitātes kontroles un sniegšanas kārtība” 5. un 9. punktu pēc noteikumu projekta spēkā stāšanās lūdzam pakalpojuma turētājam nodrošināt pakalpojuma aprakstīšanu valsts pārvaldes pakalpojumu portālā Latvija.lv. | **Ņemts vērā.**Pēc noteikumu spēkā stāšanās dienests precizēs pakalpojumu aprakstus un papildinās valsts pārvaldes pakalpojumu portālā *Latvija.lv* pieejamo informāciju ar izmaiņām pakalpojumu sniegšanā.  |  |
|  | **Valsts kanceleja** |
|  | **06.04.2020.** |
| 3. | 1.13. izteikt 31. punktu šādā redakcijā:“31. Sēklaudzētājs sēklu ieguves gadā līdz 25. maijam iesniedz dienestā iesniegumu sēklaudzēšanas lauku apskatei saskaņā ar šo noteikumu 6. pielikumu. Ja attiecīgais sēklaudzēšanas lauks ir pieteikts valsts vai Eiropas Savienības tiešajam atbalstam, sēklaudzētājs:31.1. iesniegumu lauku apskatei iesniedz pēc attiecīgā iesnieguma iesniegšanas Lauku atbalsta dienestā atbalsta saņemšanai;31.2. informāciju par attiecīgo sēklaudzēšanas lauku abos iesniegumos norāda vienādi.” | Noteikumu projekta 1.13. punkts paredz to, ka sēklaudzētājs, kas vēlas pieteikt sēklaudzēšanas lauku apskatei, kurš vienlaikus ir pieteikts valsts vai Eiropas Savienības atbalsta saņemšanai, iesniedz divus iesniegumus (vienu Lauku atbalsta dienestā, otru – Valsts augu aizsardzības dienestā). Saskaņā ar noteikumu projektu “informāciju par attiecīgo sēklaudzēšanas lauku abos iesniegumos norāda vienādi”. Lūdzam skaidrot, vai iesniegumos norādāmā informācija ir identiska un vai ir iespējams apvienot informācijas sniegšanu šādos gadījumos (piemēram, iesniegumā atbalsta saņemšanai papildus pieteikt arī lauku apskati). No šī brīža redakcijas nav saprotams, kāpēc personai jāsniedz viena un tā pati informācija divreiz. Vēršam uzmanību, Valsts pārvaldes iekārtas likuma 10. panta astotā daļa nosaka, ka valsts pārvaldi organizē pēc iespējas ērti un pieejami privātpersonai. Ja informācija, kura nepieciešama pārvaldes lēmuma pieņemšanai, kas regulē publiski tiesiskās attiecības ar privātpersonu, ir citas institūcijas rīcībā, iestāde to iegūst pati, nevis pieprasa no privātpersonas.  | **Ņemts vērā.**Lauku atbalsta dienestā (turpmāk – LAD) un dienestā iesniedzamie iesniegumi ir pilnīgi atšķirīgi un nav identiski. Iesniegumiem ir atšķirīgi iesniegšanas mērķi un iesniedzamā informācija, tāpēc tie nav apvienojami vienā iesniegumā.LAD persona iesniedz iesniegumu platību maksājumiem. Iesniegumā persona norāda arī visus atbalstus, ko tā vēlas saņemt (piemēram, atbalstu par proteīnaugiem, par miežiem), tostarp brīvprātīgu saistīto atbalstu par sēklām. LAD iesniegumā persona norāda informāciju par visām apsaimniekotajām platībām, ietverot bloka un lauka numurus, platību (ha), audzētās sugas, to izmantošanas mērķi utt. Abos iesniegumos vienāda ir tikai informācija par konkrētu sēklaudzēšanas lauku un platību, un tā ir neliela daļa no kopējās informācijas, kas jānorāda LAD iesniegumā. Dienestā persona iesniedz iesniegumu sēklaudzēšanas lauka apskatei, norādot tajā informāciju par izsēto sēklu (suga, šķirne, kategorija, sēklu daudzums), par priekšaugiem, par lauku vēsturi, par sēklu izcelsmi apliecinošiem dokumentiem, kā arī par sēklaudzēšanas lauku (šai informācijai ir jābūt vienādai gan LAD, gan dienesta iesniegumā).Vispirms iesniegums ir jāiesniedz LAD, jo tajā būs atspoguļota faktiskā informācija par visām platībām, arī par sēklaudzēšanas platībām, norādot konkrētu lauka numuru un platību (ha). | 1.10. izteikt 31. punktu šādā redakcijā:“31. Sēklaudzētājs sēklu ieguves gadā līdz 25. maijam iesniedz dienestā iesniegumu sēklaudzēšanas lauku apskatei saskaņā ar šo noteikumu 6. pielikumu. Ja attiecīgais sēklaudzēšanas lauks ir pieteikts valsts vai Eiropas Savienības tiešajam atbalstam, sēklaudzētājs:31.1. iesniegumu lauku apskatei iesniedz pēc attiecīgā iesnieguma iesniegšanas Lauku atbalsta dienestā atbalsta saņemšanai;31.2. identisko informāciju par attiecīgo sēklaudzēšanas lauku abos iesniegumos norāda vienādi.” |
| 4. | 1.55. papildināt noteikumus ar 170., 171. un 172. punktu šādā redakcijā:“170. Par sēklaudzēšanas lauku apskatēm, kuras paredzēts veikt 2020.gadā, sēklaudzētājs iesniegumu dienestā var iesniegt līdz 2020. gada 1. jūnijam.171. Sēklu partijām, kurām līdz 2020. gada 31. maijam izsniegts sēklu sertifikāts un pārskats "Sēklu novērtēšanas rezultāti", sēklu sertifikāts ir derīgs līdz attiecīgās sēklu partijas iztirgošanai, bet pārskats "Sēklu novērtēšanas rezultāti" ir derīgs no izsniegšanas datuma līdz nākošajai atkārtotajai sēklu kvalitātes pārbaudei.172. Sēklu tirgotājs, kas tirgo citās valstīs sertificētu sēklu sēklaudzēšanai, līdz 2020. gada 1. jūnijam dienestā var iesniegt informāciju par pārdotajām sēklu partijām pa šķirnēm un kategorijām.” | Ņemot vērā valstī izsludināto ārkārtējo situāciju saistībā ar Covid-19, kā arī paredzēto noteikumu projekta spēkā stāšanās laiku – šī gada 1. jūnijs, aicinām atkārtoti izvērtēt noteikumu projektā minēto termiņu samērīgumu informācijas sniegšanai. Piemēram, noteikumu projekta 1.55. punktā iecerēts, ka par sēklaudzēšanas lauku apskatēm, kuras paredzēts veikt 2020. gadā, sēklaudzētājs iesniegumu dienestā var iesniegt līdz 2020. gada 1. jūnijam. | **Ņemts vērā.**Sēklaudzēšanas lauku apskati, lai noteiktu šķirnes identitāti, var veikt tikai konkrētā auga attīstības fāzē. Dienests lauka apskati veic vismaz reizi veģetācijas periodā tādā kultūraugu fenoloģiskās attīstības fāzē, kad vizuāli vislabāk saskatāmas šķirnes morfoloģiskās pazīmes, ir iespējams noteikt šķirnes tīrību un konstatēt ar slimībām inficētos augus. Lai novērtētu sēklaudzēšanas lauku vispārējo stāvokli, to atbilstību prasībām un šķirnes identitāti un tīrību, dienesta inspektors lauku apskata klātienē, uz vietas. Šī prasība ir jānodrošina, jo veģetācijas laiks un fenoloģiskās attīstības fāze, kad vizuāli vislabāk saskatāmas šķirnes morfoloģiskās pazīmes, ir īss, un tajā ir jānovērtē sēklaudzēšanas lauki. Iesniegumu iesniegšanas termiņu sēklaudzētājiem nevar pagarināt ilgāk vasaras sezonā. Ministru kabineta 2009. gada 17. februāra noteikumu Nr. 152 "Lopbarības augu sēklaudzēšanas un sēklu tirdzniecības noteikumi" (turpmāk – noteikumi Nr. 152) 31. punktā patlaban ir  noteikts termiņš  1. jūnijs, līdz kuram sēklaudzētājs var iesniegt iesniegumu lauku apskatei. Datums (1. jūnijs) noteikumu Nr. 152 noslēguma jautājumos ir iekļauts, lai sēklaudzētājam būtu nepārprotami skaidrs, ka šogad iesniegumu par lauka apskatēm var iesniegt, tāpat kā līdz šim. Grozāmais 31. punkts paredz, ka 2021. gada lauku apskatēm un turpmāk iesniegums būs jāiesniedz līdz 25. maijam (noteikumu projekta 1.9. apakšpunkts). Identiska situācija ir ar sēklu tirgotājiem noteikumu Nr. 152 148. punktā paredzētā termiņa grozīšanu no 1. jūnija uz 20. maiju (noteikumu projekta 1.50. apakšpunkts), bet noslēguma jautājumos tāpat paredzēta iespēja šogad informāciju iesniegt līdz 1. jūnijam.  | 1.52. papildināt noteikumus ar 170., 171. un 172. punktu šādā redakcijā:“170. Par sēklaudzēšanas lauku apskatēm, kuras paredzētas 2020. gadā, sēklaudzētājs iesniegumu dienestā var iesniegt līdz 2020. gada 1. jūnijam.171. Sēklu partijām, kurām līdz 2020. gada 31. maijam izsniegts sēklu sertifikāts un pārskats "Sēklu novērtēšanas rezultāti", sēklu sertifikāts ir derīgs līdz attiecīgās sēklu partijas iztirgošanai, bet pārskats "Sēklu novērtēšanas rezultāti" – no izsniegšanas datuma līdz nākošajai atkārtotajai sēklu kvalitātes pārbaudei.172. Sēklu tirgotājs, kas tirgo citās valstīs sertificētu sēklu sēklaudzēšanai, līdz 2020. gada 1. jūnijam dienestā var iesniegt informāciju par pārdotajām sēklu partijām pa šķirnēm un kategorijām.” |
|  | **Tieslietu ministrija** |
|  | **09.04.2020.** |
| 5. |  | Norādām, ka projektā ir ieviestas Eiropas Parlamenta un Padomes 2016. gada 26. oktobra Regulas (ES) 2016/2031 par aizsardzības pasākumiem pret augiem kaitīgajiem organismiem, ar ko groza Eiropas Parlamenta un Padomes Regulas (ES) Nr. 228/2013, (ES) Nr. 652/2014 un (ES) Nr. 1143/2014 un atceļ Padomes Direktīvas 69/464/EEK, 74/647/EEK, 93/85/EEK, 98/57/EK, 2000/29/EK, 2006/91/EK un 2007/33/EK, (turpmāk – Augu veselības regula), Komisijas 2019. gada 28. novembra Īstenošanas Regulas (ES) 2019/2072, ar ko paredz vienotus nosacījumus Eiropas Parlamenta un Padomes Regulas (ES) 2016/2031 par aizsardzības pasākumiem pret augiem kaitīgajiem organismiem īstenošanai, atceļ Komisijas Regulu (EK) Nr. 690/2008 un groza Komisijas Īstenošanas regulu (ES) 2018/2019, (turpmāk – Regula 2019/2072), kā arī Komisijas 2017. gada 13. decembra Īstenošanas Regulas (ES) 2017/2313, ar ko nosaka formāta specifikācijas augu pasei, kas nepieciešama pārvietošanai Savienības teritorijā, un augu pasei, kas nepieciešama ievešanai un pārvietošanai aizsargājamā zonā, (turpmāk – Regula 2017/2313) prasības.Tādējādi lūdzam precizēt projekta anotācijas V sadaļas 1. punktu un 1. tabulu atbilstoši Ministru kabineta 2009. gada 15. decembra instrukcijas “Tiesību akta projekta sākotnējās ietekmes izvērtēšanas kārtība” (turpmāk - instrukcija) 55. un 56. punktam.Vienlaikus lūdzam izvērtēt un tajos projekta punktos, kuros ir ieviestas regulu prasības, ja iespējams, norādīt Augu veselības regulas, Regulas 2019/2072 un Regulas 2017/2313 normas, kas tiek pārņemtas attiecīgajos projekta punktos.Vēršam arī uzmanību, ka projekts paredz spēkā esošajos noteikumos ieviest jaunus jēdzienus, kā “Savienības karantīnas organismi” un “Savienībā reglamentēti nekarantīnas organismi”, tādējādi lūdzam projektā norādīt atsauces uz tām Augu veselības regulas normām, kas skaidro minētos jēdzienus. | **Ņemts vērā.** | Skatīt noteikumu projekta anotācijas V sadaļas 1. punktu un 1. tabulu un noteikumu projektu.Precizēti noteikumu projekta 1.2., 1.9., 1.14., 1.34., 1.36., 1.41. un 1.68. apakšpunkts. |
| 6. | 1.3. izteikt 5. punktu šādā redakcijā:“5. Dienests reģistrē personu Kultūraugu uzraudzības valsts informācijas sistēmas Sēklaudzē­tāju un sēklu tirgotāju reģistrā (turpmāk – reģistrs), ja tā nodarbojas ar sertificētu sēklu sēklaudzēšanu un tirdzniecību vai ar sēklu sagatavošanu vai saiņošanu. Personu, kura nodarbojas ar sējas lucernas (*Medicago sativa* L.) sēklaudzēšanu vai sēklu apriti, dienests reģistrē Kultūraugu uzraudzības valsts informācijas sistēmas Profesionālo operatoru oficiālajā reģistrā saskaņā ar normatīvajiem aktiem augu karantīnas jomā.” | Lūdzam izvērtēt projekta 1.3. apakšpunktā izteiktā 5. punkta pirmā teikuma nepieciešamību un atbilstību Sēklu un šķirņu aprites likuma (turpmāk - likums) 1. pantā noteiktajam tvērumam un likuma 4. pantam. Vēršam uzmanību, ka atbilstoši spēkā esošo noteikumu 1.punktam “noteikumi nosaka lopbarības augu sēklaudzēšanas un sēklu tirdzniecības kārtību šo noteikumu 1.pielikumā minētajām sugām”. Tādējādi projektā nav iekļaujami reģistrācijas nosacījumi, kas ir noteikti likuma 4. panta pirmajā daļā. Atbilstoši likuma 4. panta pirmajai daļai “persona iesniedz Valsts augu aizsardzības dienestam iesniegumu reģistrācijai Sēklaudzētāju un sēklu tirgotāju reģistrā, ja tā nodarbojas ar sertificētu sēklu sēklaudzēšanu un tirdzniecību vai ar sēklu sagatavošanu vai saiņošanu”. Norādām arī, ka Ministru kabineta noteikumos neiekļauj regulējumu, kas dublē likumā noteikto. Tādējādi projekta 1.3. apakšpunktā izteiktais 5. punkta pirmais teikums ir svītrojams. Norādām arī, ka atbilstoši Ministru kabineta 2009. gada 15. decembra instrukcijas “Tiesību akta projekta sākotnējās ietekmes izvērtēšanas kārtība” (turpmāk - instrukcija) 14.2. un 14.3. apakšpunktam projekta anotācijas I sadaļas 2. punktā norāda pastāvošo tiesisko regulējumu un skaidro tā būtību, kā arī raksturo pastāvošā tiesiskā regulējuma nepilnības. Ja attiecībā uz norādīto problēmu nepastāv tiesiskais regulējums, tad skaidro, kādas sekas rada tiesiskā regulējuma neesība; norāda informāciju par projekta izdošanas mērķi (sasaistot to ar informāciju par esošo situāciju) un aprakstošu informāciju par projekta būtību (necitējot projektā ietvertās normas), raksturo pastāvošā tiesiskā regulējuma nepilnības un skaidro, kā tiesiskā regulējuma izmaiņas risinās norādīto problēmu vai atrisinās to pilnībā.Tādējādi lūdzam izvērstāk skaidrot projekta anotācijas I sadaļas 2. punktā norādīto skaidrojumu: “Noteikumu projektā tiek precizētas prasības, ņemot vērā 2019. gada 7.novembra grozījumus Sēklu un šķirņu aprites likumā un precizētas Ekonomiskās sadarbības un attīstības organizācijas *(OECD)* shēmu noteiktās prasības.” | **Ņemts vērā.**Precizēts anotācijas I sadaļas 2. punkts un noteikumu projekta 1.3. apakšpunktā izteiktā noteikumu 5. punkta pirmais teikums.Sēklu un šķirņu aprites likuma 5. panta pirmās daļas 1. punktā noteikts, ko reglamentē sēklaudzēšanas un sēklu tirdzniecības noteikumi. Tostarp paredzēts, ka nosaka kārtību, kādā sēklaudzētājus, sēklu sagatavotājus, saiņotājus un tirgotājus reģistrē Sēklaudzētāju un sēklu tirgotāju reģistrā, kā arī kārtību, kādā izdara izmaiņas šajā reģistrā, un kārtību, kādā šo reģistrāciju anulē. Nosakot reģistrācijas kārtību, noteikumu Nr. 152 normas ir sakārtotas loģiskā secībā, sākotnēji 5. punktā norādot arī reģistru, kurā notiek šī reģistrācija, t.i., Kultūraugu uzraudzības valsts informācijas sistēmas Sēklaudzētāju un sēklu tirgotāju reģistrā. Izvērtējot noteikumu Nr. 152 8. punktu, sagatavota tā jaunā redakcija noteikumu projekta 1.6. apakšpunktā. 8. punkts precizēts tā, lai nedublētu likuma 4. pantā iekļautās tiesību normas par reģistrācijas anulēšanu un informācijas ievietošanu dienesta tīmekļvietnē par reģistrētajām personām.  | 1.3. izteikt 5. punktu šādā redakcijā:“5. Personu, kas nodarbojas ar sertificētu sēklu sēklaudzēšanu un tirdzniecību vai ar sēklu sagatavošanu vai saiņošanu, dienests saskaņā ar Sēklu un šķirņu aprites likuma 4. pantā noteikto reģistrē Kultūraugu uzraudzības valsts informācijas sistēmas Sēklaudzētāju un sēklu tirgotāju reģistrā (turpmāk – reģistrs), kā arī izdara izmaiņas tajā un anulē reģistrāciju. Personu, kas nodarbojas ar sējas lucernas (*Medicago sativa*L.) sēklaudzēšanu vai sēklu apriti, dienests reģistrē Kultūraugu uzraudzības valsts informācijas sistēmas Profesionālo operatoru oficiālajā reģistrā saskaņā ar normatīvajiem aktiem augu karantīnas jomā.”1.6. izteikt 8. punktu šādā redakcijā:„8. Dienests:8.1. katrai personai piešķir reģistrācijas kodu. Tā pirmās divas zīmes norāda personas adresi (pasta indeksa pirmie divi cipari), pārējās zīmes – kārtas numuru;8.2. reģistrā ievada šādu informāciju par reģistrēto personu:8.2.1. reģistrācijas kodu;8.2.2. juridiskai personai – personas nosaukumu un uzņēmuma reģistrācijas numuru komercreģistrā, fiziskai personai – vārdu, uzvārdu un personas kodu;8.2.3. juridiskai personai – juridisko adresi, fiziskai personai – dzīvesvietas adresi;8.2.4. darbības veidu;8.2.5. sugu grupu, ar kuru tiek veiktas darbības;8.2.6. kontaktinformāciju (piemēram, tālruņa numurs, e-pasta adrese);8.3. ievieto savā tīmekļvietnē Sēklu un šķirņu aprites likuma 4. panta piektajā daļā noteikto informāciju par reģistrētajām personām;8.4. pieņem lēmumu par personas reģistrācijas anulēšanu saskaņā ar Sēklu un šķirņu aprites likuma 4. panta trešo daļu vai attiecīgu lēmumu, ja atkārtoti konstatēta šo noteikumu VII, VIII, IX, X, XI, XII vai XIII nodaļā minēto prasību neievērošana un par to ir sagatavots attiecīgs akts;8.5. piecu darbdienu laikā pēc lēmuma pieņemšanas paziņo lēmumu par personas reģistrācijas anulēšanu.” |
| 7. | 1.12.papildināt noteikumus ar 30.1 punktu šādā redakcijā:“30.1 Sēklaudzēšanas lauki ir praktiski brīvi no kaitīgajiem organismiem, kas samazina sēklu lietderību un kvalitāti, un atbilst prasībām attiecībā uz Savienības karantīnas organismiem saskaņā ar Augu veselības regulu un tiem organismiem, kuriem piemēro pasākumus, kas pieņemti saskaņā ar Augu veselības regulas 30. panta 1.punktu.”1.71. papildināt 12. pielikumu ar 4. un 5. punktu šādā redakcijā:“4. Sēklas ir praktiski brīvas no kaitīgajiem organismiem, kas samazina sēklu lietderību un kvalitāti, un atbilst prasībām attiecībā uz Savienības karantīnas organismiem saskaņā ar Augu veselības regulu un tiem organismiem, kuriem piemēro pasākumus, kas pieņemti saskaņā ar Augu veselības regulas 30. panta 1. punktu.” | Lūdzam izvērtēt projekta 1.12. apakšpunktā izteiktā 30.1 punkta un 1.71. apakšpunktā izteiktā 12. pielikuma 4. punkta atbilstību Komisijas 2020. gada 11. februāra Īstenošanas Direktīvas (ES) 2020/177, ar ko attiecībā uz augu kaitīgajiem organismiem sēklās un citā augu pavairošanas materiālā groza Padomes Direktīvas 66/401/EEK, 66/402/EEK, 68/193/EK, 2002/55/EK, 2002/56/EK un 2002/57/EK, Komisijas Direktīvas 93/49/EEK un 93/61/EEK un Īstenošanas direktīvas 2014/21/ES un 2014/98/ES, (turpmāk – Direktīva) I pielikuma 1. punktam un 2. punkta nosacījumiem.Direktīvas I pielikuma 1. punkts noteica, ka “Kultūra ir praktiski brīva no jebkādiem kaitīgajiem organismiem, kuri samazina sēklu lietderību un pazemina to kvalitāti. Kultūra arī atbilst prasībām par Savienības karantīnas organismiem, aizsargājamās zonas karantīnas organismiem un reglamentētajiem nekarantīnas organismiem (RNKO), kuras paredzētas īstenošanas aktos, kas pieņemti, ievērojot Regulu (ES) 2016/2031, kā arī pasākumiem, kas pieņemti, ievērojot minētās regulas 30. panta 1. punktu.” Lūdzam izvērtēt, kas uzskatāmas par prasībām, “kuras paredzētas īstenošanas aktos, kas pieņemti, ievērojot Regulu (ES) 2016/2031”, norādot projekta 1.12. un 1.71. apakšpunktā Augu veselības regulas vai Regulas 2019/2072 normas, kā arī izvērtēt, vai projekta 1.12. un 1.71. apakšpunktā nepieciešams ietvert arī norādi uz aizsargājamās zonas karantīnas organismiem un reglamentētajiem nekarantīnas organismiem. | **Ņemts vērā.**Nav nepieciešams ietvert norādi uz aizsargājamās zonas karantīnas organismiem, jo Regulā 2019/2072 lopbarības augiem nav noteikti aizsargājamās zonas karantīnas organismi Latvijas teritorijā. | 1.9. papildināt noteikumus ar 30.1 punktu šādā redakcijā:“30.1 Sēklaudzēšanas lauki ir praktiski brīvi gan no tādiem kaitīgajiem organismiem Regulas 2019/2072 2. panta 2. punkta “a” apakšpunkta izpratnē (turpmāk – praktiski brīvi no kaitīgajiem organismiem), kas samazina sēklu lietderību un kvalitāti, un atbilst Augu veselības regulas 5. un 14. panta prasībām attiecībā uz Savienības karantīnas organismiem Augu veselības regulas 3. un 4.panta izpratnē (turpmāk – Savienības karantīnas organismi), kā arī Augu veselības regulas 37. panta prasībām attiecībā uz Savienībā reglamentētajiem nekarantīnas organismiem Augu veselības regulas 36.panta izpratnē (turpmāk – Savienībā reglamentētie nekarantīnas organismi), gan no tiem organismiem, kuriem piemēro pasākumus, kas pieņemti saskaņā ar Augu veselības regulas 30. panta 1.punktu.”1.68. papildināt 12. pielikumu ar 4. un 5. punktu šādā redakcijā:“4. Sēklas ir praktiski brīvas gan no kaitīgajiem organismiem, kas samazina sēklu lietderību un kvalitāti, un atbilst prasībām saskaņā ar Augu veselības regulas 5. un 14. pantu attiecībā uz Savienības karantīnas organismiem, saskaņā ar Augu veselības regulas 37. pantu attiecībā uz Savienībā reglamentētajiem nekarantīnas organismiem, gan no organismiem, kuriem piemēro pasākumus, kas pieņemti saskaņā ar Augu veselības regulas 30. panta 1. punktu.” |
| 8. | 1.12.papildināt noteikumus ar 30.1 punktu šādā redakcijā:“30.1 Sēklaudzēšanas lauki ir praktiski brīvi no kaitīgajiem organismiem, kas samazina sēklu lietderību un kvalitāti, un atbilst prasībām attiecībā uz Savienības karantīnas organismiem saskaņā ar Augu veselības regulu un tiem organismiem, kuriem piemēro pasākumus, kas pieņemti saskaņā ar Augu veselības regulas 30. panta 1.punktu.”;1.71.papildināt 12. pielikumu ar 4. un 5. punktu šādā redakcijā:“4. Sēklas ir praktiski brīvas no kaitīgajiem organismiem, kas samazina sēklu lietderību un kvalitāti, un atbilst prasībām attiecībā uz Savienības karantīnas organismiem saskaņā ar Augu veselības regulu un tiem organismiem, kuriem piemēro pasākumus, kas pieņemti saskaņā ar Augu veselības regulas 30. panta 1. punktu.” | Lūdzam izvērtēt projekta 1.12. un 1.71. apakšpunktā ietvertās norādes “praktiski brīvi”, kas ir tieši pārņemta no Direktīvas (angļu valodā - *practically free*) saturu. Jēdziens “praktiski” var, piemēram, nozīmēt arī “gandrīz” vai “faktiski”, tādējādi aicinām izvērtēt, vai, piemērojot projekta 1.12. un 1.71. apakšpunktā paredzētās normas, jēdziens “praktiski” tiks izprasts viennozīmīgi un skaidri, nepieciešamības gadījumā precizējot projektu vai skaidrojot projekta anotācijā norādes “praktiski brīvi” saturu. | **Ņemts vērā.** | 1.9. papildināt noteikumus ar 30.1 punktu šādā redakcijā:“30.1 Sēklaudzēšanas lauki ir praktiski brīvi gan no tādiem kaitīgajiem organismiem Regulas 2019/2072 2. panta 2. punkta “a” apakšpunkta izpratnē (turpmāk – praktiski brīvi no kaitīgajiem organismiem), kas samazina sēklu lietderību un kvalitāti, un atbilst Augu veselības regulas 5. un 14. panta prasībām attiecībā uz Savienības karantīnas organismiem Augu veselības regulas 3. un 4.panta izpratnē (turpmāk – Savienības karantīnas organismi), kā arī Augu veselības regulas 37. panta prasībām attiecībā uz Savienībā reglamentētajiem nekarantīnas organismiem Augu veselības regulas 36.panta izpratnē (turpmāk – Savienībā reglamentētie nekarantīnas organismi), gan no tiem organismiem, kuriem piemēro pasākumus, kas pieņemti saskaņā ar Augu veselības regulas 30. panta 1.punktu.”1.68.papildināt 12. pielikumu ar 4. un 5. punktu šādā redakcijā:“4. Sēklas ir praktiski brīvas gan no kaitīgajiem organismiem, kas samazina sēklu lietderību un kvalitāti, un atbilst prasībām saskaņā ar Augu veselības regulas 5. un 14. pantu attiecībā uz Savienības karantīnas organismiem, saskaņā ar Augu veselības regulas 37. pantu attiecībā uz Savienībā reglamentētajiem nekarantīnas organismiem, gan no organismiem, kuriem piemēro pasākumus, kas pieņemti saskaņā ar Augu veselības regulas 30. panta 1. punktu.” |
| 9. | 1.20. papildināt noteikumus ar 41.1 un 41.2 punktu šādā redakcijā:“41.1Sēklaudzētājs nodrošina: 41.11. dienesta inspektoram piekļuvi sēklaudzēšanas laukam un uzrāda sēklaudzēšanas lauka atrašanās vietu dabā;41.12. darba drošības prasību ievērošanu lauku apskates laikā, pirms tam informējot dienesta inspektoru par sēklaudzēšanas sējumos lietotajiem augu aizsardzības un mēslošanas līdzekļiem un vienojoties par lauku apskates laiku.41.2 Dienesta inspektors var atteikties no lauka apskates, ja sēklaudzētājs nepilda šo noteikumu 41.1 punktā noteiktās prasības.” | Lūdzam atkārtoti izvērtēt projekta 1.20. apakšpunktā izteiktā 41.1 un 41.2punkta, kas cita starpā paredz sēklaudzētāja pienākumu nodrošināt darba drošības prasību ievērošanu lauku apskates laikā un dienesta inspektora tiesības atteikties no lauka apskates, ja sēklaudzētājs nepilda minētajā 41.1 punktā paredzētās prasības, atbilstību spēkā esošo noteikumu 1. punktā noteiktajam tvērumam un likumā noteiktajam projekta izdošanas tiesiskajam pamatojumam.Vienlaikus vēršam arī uzmanību, ka likuma 5. panta pirmā daļa nosaka, ko drīkst reglamentēt sēklaudzēšanas un sēklu tirdzniecības noteikumi. Tādējādi lūdzam izvērtēt projekta 1.20. apakšpunktā izteikto grozījumu atbilstību arī likuma 5. panta pirmajai daļai.Projekta anotācijā cita starpā arī norādīts, ka projekts paredz “noteikt sēklaudzētājam atbildību par darba drošības prasību ievērošanu lauku apskates laikā”. Lūdzam skaidrot, kāda veida tiesiskās sekas ietvertu sēklaudzētāja atbildība. Vienlaikus norādām, ka sēklaudzētāja pienākuma noteikšana ievērot darba drošības pasākumus šķietami neietilpst spēkā esošo noteikumu tvērumā, kas “nosaka lopbarības augu sēklaudzēšanas un sēklu tirdzniecības kārtību noteikumu 1.pielikumā minētajām sugām, kā arī institūciju, kas kontrolē lopbarības augu sēklu ievešanu no valstīm, kuras nav Eiropas Savienības dalībvalstis”. Lūdzam izvērtēt, vai projekta 1.20. apakšpunktā paredzētas materiāla rakstura normas, kas ietilpst projekta izdošanas tiesiskajā pamatojumā. Vienlaikus norādām, ka materiāla rakstura normas varētu šajā gadījumā tikt pieļaujamas, ja tās neveido jaunas, no pilnvarojošā likuma (piemēram, likuma 5. panta pirmās daļas) būtiski atšķirīgas tiesiskās attiecības. Pretējā gadījumā projekta 1.20. apakšpunkts ir svītrojams un tajā izteiktie grozījumi varētu tikt iekļauti likumā.Lūdzam arī precizēt projekta anotācijas I sadaļas 2. punktā ietverto skaidrojumu par projekta 1.20. apakšpunktu atbilstoši instrukcijas 14.2. un 14.3. apakšpunktam.Vienlaikus aicinām precizēt projekta anotācijas VI sadaļas 3. punktu atbilstoši instrukcijas 62. punktam, norādot sabiedrības pārstāvju (Latvijas sēklaudzētāju asociācijas) izteiktos būtiskākos priekšlikumus projekta izstrādes procesā. | **Ņemts vērā.**Sēklu un šķirņu aprites likuma 5. panta pirmās daļas 3. punkts paredz, ka sēklaudzēšanas un sēklu tirdzniecības noteikumi reglamentē prasības sēklaudzēšanas laukiem, tostarp lauku apskates kārtību. Sēklaudzētājam ir jānodrošina inspektoram piekļuve sēklaudzēšanas laukam, lai inspektors varētu veikt lauku apskati, un jāuzrāda lauks, lai nerastos nevajadzīga nesaprašanās par nepareizā lauka apskati. Lai varētu plānot lauka apskati, dienesta inspektoram ir jāzina, kad sēklaudzēšanas lauks tiek miglots, lai lauku apskate nenotiktu tikko miglotā laukā vai miglošanas laikā, jo tas var radīt kaitējumu inspektora veselībai. Katram augu aizsardzības līdzeklim ir noteikts nogaidīšanas laiks, kad nav ieteicams apmeklēt migloto lauku. Ja inspektors ir vienojies ar sēklaudzētāju par noteiktu sēklaudzēšanas lauka apskates laiku, bet brīdī, kad vajadzētu notikt lauku apskatei, bez iepriekšēja brīdinājuma sēklaudzēšanas lauks tiek apstrādāts ar augu aizsardzības un mēslošanas līdzekļiem, inspektoram ir jābūt tiesībām nedoties lauku apskatē un nekaitēt savai veselībai, ja sēklaudzētājs ir bijis negodprātīgs un sniedzis nepatiesu informāciju par lauku apstrādi. Sēklaudzētājiem ir svarīgi, lai tiktu veikta lauku apskate, jo, ja to neveiks, viņš nevarēs sertificēt izaudzēto sēklu.  | 1.17. papildināt noteikumus ar 41.1 un 41.2 punktu šādā redakcijā:“41.1  Sēklaudzētājs:41.11. sniedz dienesta inspektoram informāciju par sēklaudzēšanas sējumos lietotajiem augu aizsardzības un mēslošanas līdzekļiem un to lietošanas laiku;41.1 2. vienojas ar dienesta inspektoru par lauku apskates laiku, ņemot vērā veiktās un plānotās sēklaudzēšanas sējumu apstrādes ar augu aizsardzības un mēslošanas līdzekļiem;41.13.  nodrošina dienesta inspektoram piekļuvi sēklaudzēšanas laukam un uzrāda sēklaudzēšanas lauka atrašanās vietu dabā.41.2 Dienesta inspektors var atteikties no lauka apskates, ja sēklaudzētājs nepilda šo noteikumu 41.1 punktā noteiktās prasības.”Skatīt noteikumu projekta anotācijas VI sadaļas 3. punktu. |
|  | **Tieslietu ministrija** |
|  | 05.05.2020. |
| 10. | 1.3. izteikt 5. punktu šādā redakcijā: “5. Personu, kas nodarbojas ar sertificētu sēklu sēklaudzēšanu un tirdzniecību vai ar sēklu sagatavošanu vai saiņošanu, dienests saskaņā ar Sēklu un šķirņu aprites likuma 4. pantā noteikto reģistrē Kultūraugu uzraudzības valsts informācijas sistēmas Sēklaudzētāju un sēklu tirgotāju reģistrā (turpmāk – reģistrs), kā arī izdara izmaiņas tajā un anulē reģistrāciju. Personu, kas nodarbojas ar sējas lucernas (*Medicago sativa* L.) sēklaudzēšanu vai sēklu apriti, dienests reģistrē Kultūraugu uzraudzības valsts informācijas sistēmas Profesionālo operatoru oficiālajā reģistrā saskaņā ar normatīvajiem aktiem augu karantīnas jomā.”; | Atkārtoti norādām, ka projekta 1.3. apakšpunktā izteiktais 5. punkta pirmais teikums ir svītrojams, jo tas neatbilst Sēklu un šķirņu aprites likuma  (turpmāk - likums) 2. panta 1. punkta "a" apakšpunktā un 17. panta piektajā daļā noteiktajam projekta izdošanas tiesiskajam deleģējumam, kā arī dublē likuma 4. panta pirmajā, trešajā un ceturtajā daļā noteikto. Atkārtoti norādām, ka Ministru kabineta noteikumos neietver tādu regulējumu, kas jau ir noteikts likumā. | **Ņemts vērā.** | 1.3. svītrot 5.punktu;1.4. izteikt 6.punktu šādā redakcijā:“6.Lai reģistrētos Kultūraugu uzraudzības valsts informācijas sistēmas Sēklaudzētāju un sēklu tirgotāju reģistrā (turpmāk – reģistrs),  persona iesniedz dienestā iesniegumu tās iekļaušanai reģistrā (turpmāk – reģistrācijas iesniegums) saskaņā ar šo noteikumu [2.pielikumu](https://likumi.lv/ta/id/188343#piel2) un pievieno šādus dokumentus:6.1. sēklaudzētājs – sēklaudzēšanai paredzēto lauku plānus, norādot platību (ha) un informāciju par lauku vēstures kārtošanu;6.2. sēklu maisījumu sagatavotājs:6.2.1. informāciju par sēklu maisījumu sagatavošanas iekārtām, kas nodrošina gatavā sēklu maisījuma viendabīgumu;6.2.2. sēklu maisīšanas procedūru aprakstus.”1.5. papildināt noteikumus ar 6.3 punktu šādā redakcijā:“6.3 Personu, kas nodarbojas ar sējas lucernas (*Medicago sativa* L.) sēklaudzēšanu vai sēklu apriti, dienests reģistrē Kultūraugu uzraudzības valsts informācijas sistēmas Profesionālo operatoru oficiālajā reģistrā saskaņā ar normatīvajiem aktiem augu karantīnas jomā.” |
| 11. |  | Lūdzam projekta anotācija I sadaļas 2. punktā iekļaut visu izziņas 9. punktā norādīto skaidrojumu par projekta 1.17. apakšpunktu, tostarp, atsauci uz Sēklu un šķirņu aprites likuma 5. panta pirmās daļas 3. punktu, kas paredz, ka sēklaudzēšanas un sēklu tirdzniecības noteikumi reglamentē prasības sēklaudzēšanas laukiem, tostarp lauku apskates kārtību. | **Ņemts vērā.** | Skatīt noteikumu projekta anotācijas I sadaļas 2. punktu. |
| 12. | 1.9. papildināt noteikumus ar 30.1 punktu šādā redakcijā:“30.1 Sēklaudzēšanas lauki ir praktiski brīvi gan no tādiem kaitīgajiem organismiem Regulas 2019/2072 2. panta 2. punkta “a” apakšpunkta izpratnē (turpmāk – praktiski brīvi no kaitīgajiem organismiem), kas samazina sēklu lietderību un kvalitāti, un atbilst Augu veselības regulas 5. un 14. panta prasībām attiecībā uz Savienības karantīnas organismiem Augu veselības regulas 3. un 4.panta izpratnē (turpmāk – Savienības karantīnas organismi), kā arī Augu veselības regulas 37. panta prasībām attiecībā uz Savienībā reglamentētajiem nekarantīnas organismiem Augu veselības regulas 36.panta izpratnē (turpmāk – Savienībā reglamentētie nekarantīnas organismi), gan no tiem organismiem, kuriem piemēro pasākumus, kas pieņemti saskaņā ar Augu veselības regulas 30. panta 1.punktu.”1.68.papildināt 12. pielikumu ar 4. un 5. punktu šādā redakcijā:“4. Sēklas ir praktiski brīvas gan no kaitīgajiem organismiem, kas samazina sēklu lietderību un kvalitāti, un atbilst prasībām saskaņā ar Augu veselības regulas 5. un 14. pantu attiecībā uz Savienības karantīnas organismiem, saskaņā ar Augu veselības regulas 37. pantu attiecībā uz Savienībā reglamentētajiem nekarantīnas organismiem, gan no organismiem, kuriem piemēro pasākumus, kas pieņemti saskaņā ar Augu veselības regulas 30. panta 1. punktu.” | Aicinām ievērot vienveidīgu projekta 1.9. un 1.68. apakšpunktā minētā jēdziena “praktiski brīvi” vai “brīvi” lietojumu Zemkopības ministrijas virzītos projektos, kuros tiek pārņemtas Komisijas 2020. gada 11. februāra Īstenošanas Direktīvas (ES) 2020/177, ar ko attiecībā uz augu kaitīgajiem organismiem sēklās un citā augu pavairošanas materiālā groza Padomes Direktīvas 66/401/EEK, 66/402/EEK, 68/193/EK, 2002/55/EK, 2002/56/EK un 2002/57/EK, Komisijas Direktīvas 93/49/EEK un 93/61/EEK un Īstenošanas direktīvas 2014/21/ES un 2014/98/ES, prasības. | **Ņemts vērā.**Zemkopības ministrijas virzītajos projektos, kuros tiek pārņemtas Komisijas 2020. gada 11. februāra Īstenošanas Direktīvas (ES) 2020/177, ar ko attiecībā uz augu kaitīgajiem organismiem sēklās un citā augu pavairošanas materiālā groza Padomes Direktīvas 66/401/EEK, 66/402/EEK, 68/193/EK, 2002/55/EK, 2002/56/EK un 2002/57/EK, Komisijas Direktīvas 93/49/EEK un 93/61/EEK un Īstenošanas direktīvas 2014/21/ES un 2014/98/ES, (turpmāk – direktīva 2020/177) prasības, tiek ievēroti attiecīgie direktīvas 2020/177 panti un termina „praktiski brīvs” vai „brīvs” lietojums. Katrā lauksaimniecības kultūrā (lopbarības augos, labībās, dārzeņos, kartupeļos vai eļļas augos) ir noteikti atšķirīgi Savienībās reglamentēto nekarantīnas organismu pieļaujamie līmeņi. Noteiktie līmeņi ietekmē to, kad izmanto jēdzienu “praktiski brīvs” vai “brīvs”. Jēdziens “praktiski brīvs no kaitīgajiem organismiem” nozīmē to, ka kaitīgo organismu, izņemot Savienības karantīnas organismu vai aizsargājamās zonas karantīnas organismu, klātbūtnes līmenis stādīšanai paredzētajos augos ir tik zems, ka šie augi ir pietiekami kvalitatīvi un izmantojami.  | 1.9. papildināt noteikumus ar 30.1 punktu šādā redakcijā:“30.1 Sēklaudzēšanas lauki ir praktiski brīvi gan no tādiem kaitīgajiem organismiem Regulas 2019/2072 2. panta 2. punkta “a” apakšpunkta izpratnē (turpmāk – praktiski brīvi no kaitīgajiem organismiem), kas samazina sēklu lietderību un kvalitāti, un atbilst Augu veselības regulas 5. un 14. panta prasībām attiecībā uz Savienības karantīnas organismiem Augu veselības regulas 3. un 4.panta izpratnē (turpmāk – Savienības karantīnas organismi), kā arī Augu veselības regulas 37. panta prasībām attiecībā uz Savienībā reglamentētajiem nekarantīnas organismiem Augu veselības regulas 36.panta izpratnē (turpmāk – Savienībā reglamentētie nekarantīnas organismi), gan no tiem organismiem, kuriem piemēro pasākumus, kas pieņemti saskaņā ar Augu veselības regulas 30. panta 1.punktu.”1.68.papildināt 12. pielikumu ar 4. un 5. punktu šādā redakcijā:“4. Sēklas ir praktiski brīvas gan no kaitīgajiem organismiem, kas samazina sēklu lietderību un kvalitāti, un atbilst prasībām saskaņā ar Augu veselības regulas 5. un 14. pantu attiecībā uz Savienības karantīnas organismiem, saskaņā ar Augu veselības regulas 37. pantu attiecībā uz Savienībā reglamentētajiem nekarantīnas organismiem, gan no organismiem, kuriem piemēro pasākumus, kas pieņemti saskaņā ar Augu veselības regulas 30. panta 1. punktu.” |

|  |  |
| --- | --- |
| Atbildīgā amatpersona |    |
|  | (paraksts\*) |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Laura Laizāne

|  |
| --- |
| (par projektu atbildīgās amatpersonas vārds un uzvārds) |
| Lauksaimniecības departamentaLauksaimniecības resursu nodaļas vecākā referente |
| (amats) |
| Tālr. Nr. 67027360 |
| (tālruņa un faksa numurs) |
| laura.laizane@zm.gov.lv |
| (e-pasta adrese) |
|  |